-----------------------------------------------------------------------
  ส่วนที่ 1 : การประกอบธุรกิจ

  -----------------------------------------------------------------------

1.นโยบายและภาพรวมการประกอบธุรกิจ

ความเป็นมาและพัฒนาการที่สำคัญ

  บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์ จำกัด
  ประกอบธุรกิจหลักเป็นผู้ผลิตและจำหน่ายกระเบื้องเซรามิค เริ่มก่อตั้งเมื่อวันที่ 1 สิงหาคม 2532
  และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 3 มกราคม 2535
  และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
  ล้านบาทเรียกเก็บเต็มมูลค่าหุ้นละ 10 บาทจำนวน 272 ล้านบาทแล้วเมื่อเดือนมกราคม 2538

  ปลายปี 2540 กลุ่มผู้ถือหุ้นและกรรมการของ บริษัท ไทล์ท้อป อินดัสตรี้ จำกัด(มหาชน)
  ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
  ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือคิดเป็น ร้อยละ 54.82
  ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง
  และได้ปรับปรุงเครื่องจักรให้มีประสิทธิภาพ และพัฒนารูปแบบผลิตภัณฑ์ให้มีคุณภาพดี
  มีสีสรรสวยงาม
  รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

  ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็นหุ้นสามัญ 40.8
  ล้านหุ้นมูลค่าหุ้นละ 10 บาท
  เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของ บริษัท ไทล์ท้อป
  อินดัสตรี้ จำกัด(มหาชน)จากผู้ถือหุ้นเดิมทั้งหมด ทำให้บริษัทฯ มีโรงงานของ บริษัท ไทล์ท้อป
  อินดัสตรี้ จำกัด(มหาชน) เพิ่มขึ้นอีก 1 แห่ง โดยปัจจุบันบริษัทฯ เป็นผู้ถือหุ้นรายใหญ่ของ บริษัท
  ไทล์ท้อป อินดัสตรี้ จำกัด(มหาชน) ในสัดส่วนร้อยละ 96.83 และ ได้แตกมูลค่าหุ้นเหลือหุ้นละ
  1.00 บาท จำนวน 408 ล้านหุ้น

  ปลายปี 2548 เพื่อทำตลาดขายปลีกเองในรูปตลาดนัดกระเบื้องฯ โดยผ่าน 3 บริษัทจัดจำหน่าย
  คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์
  เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97% ทำให้บริษัทใกล้ชิดกับลูกค้ามากขึ้น
  รู้ความต้องการและแนวทางการเลือกซื้อกระเบื้องของลูกค้า
  และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

  กลางปี 2557 บริษัทได้ปรับโครงสร้างองค์กรโดยการรับโอนกิจการทั้งหมดจาก
  บริษัทจัดจำหน่ายทั้ง 3 แห่ง คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด
  และ บริษัท เวิลด์ไวด์ เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97%
  มีผลให้บริษัทเหลือบริษัทย่อยเพียง 1 แห่ง คือ บริษัท ไทล์ท้อป อินดัสตรี้ จำกัด(มหาชน)

  ปลายปี 2557 เพื่อเพิ่มสภาพคล่องของหลักทรัพย์ บริษัทได้เปลี่ยนแปลงจำนวนและมูลค่าหุ้น (Par
  Value) โดยแบ่งเป็นหุ้นสามัญ 4,080 ล้านหุ้น มูลค่าหุ้นละ 0.10 บาท
  โดยมีทุนจดทะเบียนเท่าเดิมคือ 408 ล้านบาท

  บริษัท ไดนาสตี้ เซรามิค จำกัด(มหาชน)
  ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจาก บริษัท
  ไทล์ท้อป อินดัสตรี้ จำกัด(มหาชน) ในราคาขายส่งมาจัดจำหน่าย รวมทั้งสั่งซื้อ กาวยาแนว
  กาวซิเมนต์ และบัวกาบกล้วย
  มาจัดจำหน่ายผ่านสาขาทั่วประเทศของบริษัทในรูปตลาดนัดกระเบื้องฯ
  และส่งไปขายยังต่างประเทศ เช่น ฟิลิปปินส์ มาเลเซีย แอฟริกาใต้ บรูไน มัลดิฟอินโดจีน
  ศรีลังกา เมียนม่าร์ นิวซีแลนด์ แคนาดา ฟิจิ ลาว กัมพูชา เยเมน ไต้หวัน ฯลฯ

  ณ สิ้นปี 2557 บริษัทมีสาขาตลาดนัดกระเบื้องฯทั่วประเทศเองรวมประมาณ 195 แห่ง
  นอกจากนั้นยังจำหน่ายให้ผู้แทนจำหน่ายทั่วประเทศอีกกว่า 3,000 ราย

  บริษัทถือหุ้นโดยคนไทยร้อยละ 90.25 และโดยชาวต่างประเทศร้อยละ 9.75 (ปิดสมุด ณ วันที่
  30 มกราคม 2558 )

1.1 วิสัยทัศน์ พันธกิจ ค่านิยม วัฒนธรรม แผนงานและกลยุทธ์ ขององค์กร

วิสัยทัศน์ (DCC Group Vision)

“ เป็นผู้นำด้านตลาดนัดกระเบื้องเซรามิค โดยมีสาขาทั่วทุกจังหวัดของประเทศไทย ”

พันธกิจ (DCC Group Mission)

[]

ต่อประเทศ

เป็นองค์กรสร้างสรรค์ระบบการผลิตที่มีคุณภาพระดับมาตรฐานสากล

และมีต้นทุนต่ำเพื่อให้บริการสินค้าดีในราคาประหยัด

ต่อลูกค้า

ตอบสนองความต้องการของลูกค้าหลากหลาย โดยผ่านทางตลาดนัดกระเบื้องไดนาสตี้-ไทล์ท้อป
ที่มีสาขากระจายอยู่ทั่วทุกจังหวัดของประเทศไทย ด้วยคุณภาพดีราคาถูก หาซื้อง่ายและสะดวก
มีของให้เลือกมากมายหลากหลาย ได้ของทันที มีของต่อเนื่อง

ต่อผู้ถือหุ้น

มุ่งสร้างผลตอบแทนที่ดีแก่ผู้ถือหุ้น

ต่อพนักงาน

ให้ความมั่นคงแก่พนักงาน มีระบบบริหารจัดการแบบมีส่วนร่วม กระตุ้นให้เกิดความคิดสร้างสรรค์

พัฒนาทักษะพนักงาน พัฒนาความสามารถหลัก ปลูกฝังวัฒนธรรมขององค์กร พัฒนาระบบเครือข่าย

ต่อคู่ค้า

ยึดถือความเป็นธรรมต่อคู่ค้า

ต่อสังคม

ยึดมั่นในความรับผิดชอบต่อสังคม

ค่านิยมขององค์กร (DCC Group Values)

DCCTTOP

D Differentiation  การสร้างความแตกต่าง

C Cost Leadership เป็นผู้นำด้านต้นทุนต่ำ

C Continuous Improvement การปรับปรุงให้ดีขึ้นอย่างต่อเนื่อง

T Total Management System การบริหารจัดการแบบมีส่วนร่วม

T Trustworthy Product Quality ความคุ้มค่า คุ้มราคา

O On Time Delivery การส่งมอบสินค้าตรงเวลา

P Profit, People, and Planet กำไร, สังคมและสิ่งแวดล้อม

วัฒนธรรมองค์กร (Corporate Culture)

แผนงานและกลยุทธ์ในปี 2558

จากการเพิ่มศักยภาพทางด้านการรวบรวมข้อมูลการขายและการผลิต
ทำให้บริษัทฯสามารถวิเคราะห์ยอดขายได้ละเอียดและเจาะลึกมากขึ้น
ประกอบกับการใช้จุดแข็งของบริษัทฯที่เป็นผู้ผลิตที่มีต้นทุนต่ำสุด, สามารถส่งของได้รวดเร็วที่สุด
และมีจุดขายอยู่ทั่วประเทศ ให้เป็นประโยชน์ ทางคณะผู้บริหารจึงวางแผนงานและกลยุทธ์ไว้ ดังนี้

-   ขยายฐานลูกค้าให้ครอบคลุมถึงตลาดกลางและบน เพื่อเพิ่มส่วนแบ่งทางตลาด

-   ใช้สาขาเป็นจุดยุทธศาสตร์ในการบริการลูกค้าทั้งปลีกและส่ง

-   รุกตลาดโครงการทุกขนาด โดยพุ่งเป้าหมายไปที่ผู้รับเหมาและสถาปนิก

-   รุกตลาดขายส่งโดยผลิตกระเบื้องที่เป็น OEM

-   รุกตลาดขายส่งโดยการอำนวยความสะดวกลูกค้าโดยใช้สาขาที่มีอยู่ให้เกิดประสิทธิภาพสูงสุด

-   ปรับปรุงภาพลักษณ์โครงสร้างของสาขาซึ่งเป็นโครงการต่อเนื่องจากปีที่แล้ว

-   ปรับปรุงภายในสาขาต่อยอดจากโครงการ Rebranding เป็น Rebranding Phase 2

-   ขยายสาขาในพื้นที่ที่เป็นจุดยุทธศาสตร์ในการขนส่ง เพื่อเตรียมพร้อมในการแข่งขันและสำหรับ
    AEC

-   พัฒนาประสิทธิภาพในการบริการของพนักงานสาขา

-   ศึกษาวิเคราะห์ข้อมูลการขายทั้งปลีกและส่งในมุมมองที่ชัดเจนมากขึ้น

-   สร้างมูลค่าเพิ่มให้กับสินค้าเดิมโดยการใช้สื่อต่างๆ

-   เพิ่มลวดลายของกระเบื้องให้มีความหลากหลายเข้ากับการใช้งานในทุกพื้นที่

ในส่วนของภาคการผลิตนั้น บริษัทฯจะเน้นในด้านการลดต้นทุนโดยเฉพาะทางด้านพลังงาน
ทางบริษัทฯได้มีการศึกษาการนำความร้อนที่สูญเปล่าในขั้นตอนการเผากลับมาใช้เพิ่มเติมเพื่อลดปริมาณการใช้แก๊สธรรมชาติในส่วนอื่นของกระบวนการผลิตที่ต้องใช้ความร้อน

เป้าหมายที่บริษัทฯตั้งไว้สำหรับปี 2558 มีดังนี้

-   เพิ่มราคาขายเฉลี่ยจาก 137 บาท เป็น 141 บาท

-   ยอดขายทางด้านปริมาณโตขึ้นร้อยละ 9

-   อัตรากำไรขั้นต้นที่ร้อยละ 42

-   อัตรากำไรสุทธิที่ร้อยละ 20

-   ขยายสาขาเพิ่ม 5 แห่ง

-   ลดจำนวนพนักงานในโรงงานร้อยละ 5

-   ลดเงินกู้ยืมระยะสั้น

เพื่อให้สอดคล้องกับเป้าหมายและการทำงาน ทางบริษัทฯได้มีการปรับปรุงโครงสร้างภายใน
แบ่งงานลงสู่ระดับล่าง และเพิ่มศักยภาพพนักงานในการทำงานมากขึ้นอีกด้วย

1.2 การเปลี่ยนแปลงและพัฒนาการที่สำคัญ

การเปลี่ยนแปลงที่สำคัญในรอบปี 2557

ในปีที่ผ่านมาถือว่าเป็นปีที่ยากลำบากสำหรับผู้ประกอบการทั้งรายเล็กและใหญ่ในประเทศจากผลกระทบจากสถานการณ์การเมืองและเศรษฐกิจโลกที่เป็นปัจจัยสำคัญในการขับเคลื่อนธุรกิจ
ในส่วนของบริษัทฯสิ่งที่เป็นเอกลักษณ์สำคัญของเราคือความสามารถที่จะปรับกลยุทธ์ตามการแข่งขันและการเปลี่ยนแปลงของสภาวะตลาดได้รวดเร็วและสิ่งบริษัทฯยึดปฏิบัติมาตลอดคือการไม่หยุดยั้งที่จะพัฒนาตัวเองอย่างต่อเนื่องมาตลอดมีความมุ่งมั่นที่จะเป็นผู้นำด้านส่วนแบ่งทางการตลาดโดยยึดจุดขายของตลาดนัดกระเบื้องที่มีการพัฒนารูปโฉมให้คงความเป็นเอกลักษณ์โดดเด่น
รวมไปถึงพัฒนาสร้างความหลากหลายของลวดลายและขนาดโดยใช้การผลิตด้วยเครื่องจักรที่มีประสิทธิภาพของเทคโนโลยีสมัยใหม่แต่เน้นย้ำการควบคุมต้นทุนการผลิตอย่างรัดกุม
และนอกจากการพัฒนาในการตลาดและการผลิตแล้วการเปลี่ยนแปลงที่สำคัญในช่วงปีนี้คือบริษัทฯมีการปรับโครงสร้างกลุ่มบริษัทโดยการรับโอนกิจการทั้งหมด
(Entire Business Transfer) จากบริษัทย่อยซึ่งบริษัทถือหุ้นอยู่ในสัดส่วนเกินกว่าร้อยละ 95
เพื่อลดขั้นและเพิ่มประสิทธิภาพการทำงานทั้งหมดนี้เพื่อให้บริษัทฯโดดเด่นและมีความสามารถในการทำกำไรต่างจากผู้ผลิตเจ้าอื่นและเพื่อบรรลุเป้าหมายที่จะทำให้ธุรกิจเจริญก้าวหน้าทั้งในระยะสั้นและระยะยาวต่อไปทั้งนี้การเตรียมความพร้อมของบริษัทฯสู่การเปลี่ยนแปลง
ซึ่งแบ่งเป็นส่วนหลักๆดังนี้

สาขาตลาดนัดกระเบื้อง

-   โครงการปรับปรุงภาพลักษณ์
    ในช่วงปีที่ผ่านมาบริษัทฯได้นำเดินโครงการปรับปรุงภาพลักษณ์ของสาขาหรือ Re-branding
    Project มาอย่างต่อเนื่อง
    โครงการนี้จะประกอบไปด้วยการปรับปรุงอาคารให้มีความทันสมัยและสะดุดตามากขึ้น
    รวมไปถึงการปรับปรุงการบริการของพนักงาน
    เน้นการเอาใจลูกค้าและให้ความรู้ในสินค้าและการปูกระเบื้องมากขึ้น ซึ่ง ณ สิ้นปี 2557
    มีสาขาที่ปรับปรุงแล้วเสร็จกว่า 40 สาขา และมีแผนจะที่จะปรับปรุงอีก 30 สาขาในปี 2558

[][]

-   การขยายสาขา ในปีนี้บริษัทฯได้เปิดสาขาใหม่
    และย้ายที่ตั้งสาขาใหม่เพื่อทดแทนสาขาเดิมบางสาขาที่ไม่สามารถต่อสัญญาการเช่าพื้นที่ได้รวมแล้วเป็นจำนวนทั้งสิ้น
    15 สาขา เอื้อให้บริษัทฯขยายเขตครอบคลุมพื้นที่และเข้าถึงลูกค้าจำนวนเพิ่มมากขึ้น

-   การปรับปรุงประสิทธิภาพพนักงาน
    ทางบริษัทฯยังคงให้ความสำคัญต่อพนักงานประจำสาขาโดยจัดให้มีการอบรมพนักงานทุกระดับเพื่อเพิ่มความรู้และความสามารถในการขาย
    และเพื่อให้มีหัวใจในการบริการ (service mind) เป็นหลัก

-   การปรับปรุงเครือข่ายคอมพิวเตอร์และระบบข้อมูล
    บริษัทฯได้ศึกษาและพัฒนาวิธีการรับส่งข้อมูลของระบบคอมพิวเตอร์เพื่อเพิ่มประสิทธิภาพในการบันทึกข้อมูลทางบัญชีและสินค้าต่างๆและเพิ่มความแม่นยำของข้อมูลอย่างต่อเนื่อง
    ทำให้การบันทึกรายการขายและจัดเก็บเงินรวมถึงการสั่งสินค้าและการตรวจสอบสถานะของสินค้านั้นถูกต้องกับความเป็นจริง

โรงงาน

-   การเพิ่มความหลากหลายและมูลค่าให้กับสินค้า
    เพื่อให้สอดคล้องกับกลยุทธ์ทางการตลาดที่จะขยายฐานลูกค้ามาเจาะตลาดกลุ่มคนเมืองและชุมชนเพื่อลดความเสี่ยงจากการพึ่งต่อรายได้เกษตรกรอย่างมากเช่นก่อนหน้านี้
    ทางโรงงานได้เดินหน้าเพิ่มลวดลายกระเบื้อง Digital High Definition
    และกระเบื้องขัดขอบ ขนาด 16x16 นิ้ว และกระเบื้องขนาด 24x24 นิ้ว ในปี 2557
    ด้วยต้นทุนการผลิตที่ไม่สูงกว่าเดิมมากนักแต่มีอัตรากำไรที่ดีกว่ากระเบื้องปกติขนาดเดียวกัน
    เนื่องจากเป็นสินค้าที่มีมูลค่าเพิ่มจากลวดลายสีสันที่สวยขึ้นจึงสามารถตั้งราคาขายที่สูงขึ้น
    เพื่อตอบรับวิถีชีวิตคนในเมือง และคนต่างจังหวัดให้มากขึ้น

[][]

-   การขยายกำลังการผลิต ในปีที่ผ่านมา บริษัทฯมีนโยบายต่อเนื่องเป็นปีที่สาม
    เพื่อเพิ่มกำลังการผลิตอีกร้อยละ 5 โดยใช้จำนวนเตาเผาที่เท่าเดิม คือ 20 เตาเผาสำหรับ
    2 โรงงาน ทางบริษัทฯเรียกการพัฒนาระบบนี้ว่า Production Capacity Maximization
    หรือการใช้กำลังการผลิตของแต่ละเตาเผาให้เกิดประสิทธิภาพสูงสุด โดยในปี 2557 นี้
    ใช้งบประมาณลงทุนประมาณ 80 ล้านบาท แต่สามารถทำให้กำลังการผลิตเพิ่มขึ้นกว่าร้อยละ 5
    ตามเป้าหมายที่วางไว้

-   การเพิ่มความเร็วในสายการผลิต
    เป็นอีกหนึ่งโครงการต่อเนื่องจากปีก่อนที่ทางบริษัทฯได้ศึกษาวิจัยวิธีการผลิตที่มีความทันสมัยเพิ่มมากขึ้นโดยใช้หลักเกณฑ์ของการเปิดอัตโนมัติ
    (Automation), การปิดอัตโนมัติ (Auto-no-mation) และการปรับเปลี่ยนอัตโนมัติ
    (Sequential) ทำให้ประสิทธิภาพของการผลิต
    และความเร็วในสายการผลิตสามารถปรับเปลี่ยนได้อย่างไร้ขอบเขต
    และสามารถรองรับแผนการผลิตลวดลายที่หลากหลายกว่า 3,000
    รายการให้เพียงพอต่อความต้องการของตลาด

-   การปรับปรุงประสิทธิภาพในกระบวนการผลิต ซึ่งทางบริษัทได้ทำมาอย่างต่อเนื่องทุกปี
    ทางโรงงานได้เน้นในเรื่องของการเตรียมความพร้อมในสายการผลิต เพื่อไม่ให้เกิด idle
    ในสายการผลิตเมื่อมีการสับเปลี่ยนลวดลายหรือขนาดของกระเบื้อง
    โดยปกติการเปลี่ยนลวดลายใช้เวลาประมาณ 20 นาที ในปัจจุบันทำได้เพียง 5 นาทีเท่านั้น

[]

-   การปรับปรุงวิธีการคำนวณแผนผลิต
    วิธีการคำนวณแผนการผลิตในปัจจุบันได้มีการปรับปรุงเพื่อให้เหมาะสมกับสถานการณ์ตลาดและกำลังการผลิตของบริษัทฯ
    มีการวิเคราะห์ข้อมูลขายเพื่อแบ่งประเภทกระเบื้องขายดีและไม่ดี,
    เพิ่มการคำนวณการเก็บสินค้าต่อวัน, เพิ่มการจัดลำดับความเหมาะสมในการผลิต
    และเพิ่มประสิทธิภาพในการผลิตอย่างต่อเนื่อง
    ทำให้สามารถรักษาระดับสินค้าคงคลังได้อย่างมีประสิทธิภาพ

-   การวิจัยส่วนผสมในการผลิต เป็นเรื่องสืบเนื่องมาจากปีก่อน
    ซึ่งในปีนี้จะเน้นไปที่การวิจัยส่วนผสมของกระเบื้องเพื่อลดต้นทุนด้านพลังงาน
    ซึ่งทางฝ่ายเทคนิคฯได้ค้นพบส่วนผสมที่สามารถลดอุณหภูมิภายในเตาเผา
    และลดปริมาณการใช้สารเคมีที่มีราคาแพงได้อีกด้วย
    ซึ่งตามแผนงานแล้วทางบริษัทฯได้ตั้งเป้าที่จะลดการใช้ก๊าซธรรมชาติลงร้อยละ 6
    ซึ่งในปีที่ผ่านมาได้บรรลุเป้าหมายไปกว่าครึ่งหนึ่งแล้ว

-   โครงการความคิดสร้างสรรค์
    ทางบริษัทฯยังคงรณรงค์ในโครงการความคิดสร้างสรรค์อย่างต่อเนื่องเพื่อให้พนักงานมีส่วนร่วมในการพัฒนาและปรับปรุงการดำเนินงาน
    และประหยัดค่าใช้จ่ายซึ่งแต่ละโครงการที่พนักงานเสนอมาแล้วประสบความสำเร็จนั้นทางบริษัทฯได้มีการประกาศเพื่อเป็นเกียรติคุณและมอบรางวัล

ส่วนของสำนักงานใหญ่

-   การปรับปรุงประสิทธิภาพระบบคอมพิวเตอร์
    ทางบริษัทฯได้จัดสรรงบลงทุนส่วนหนึ่งเพื่อเพิ่มประสิทธิภาพของระบบคอมพิวเตอร์เพื่อรองรับสาขา,
    ยอดขาย, จำนวนสินค้า, ฯลฯ ที่เติบโตเพิ่มขึ้น
    ได้มีการวิเคราะห์ถึงการเติบโตในอนาคตและจัดสรรทรัพยากรที่มีเพื่อให้เกิดประสิทธิภาพสูงสุด
    โดยยังคงยึดในหลักการ Information Centralized

-   การปรับปรุงระบบสื่อสาร เพื่อให้การติดต่องานภายในเป็นไปได้รวดเร็วยิ่งขึ้น
    ทางบริษัทฯได้สรรหาวิธีติดต่อภายในโดยใช้เทคโนโลยีสมัยใหม่เข้ามาผลักดันมากขึ้น เช่น
    บอร์ดข่าวสารออนไลน์, ระบบแจ้งเตือนทางอีเมล, และ instant messaging

-   การปรับปรุงประสิทธิภาพพนักงาน
    ทางบริษัทฯได้จัดให้มีการอบรมพนักงานในแต่ละส่วนตลอดทั้งปี
    เน้นในด้านการใช้ประโยชน์จากซอฟท์แวร์ต่างๆที่มีให้เกิดประสิทธิภาพสูงสุดอีกทั้งยังเปิดโอกาสให้พนักได้พัฒนาคุณภาพงานด้วยตนเองตามโครงการความคิดสร้างสรรค์อีกด้วย

-   การปรับปรุงกระบวนการทำงาน เพื่อให้สอดคล้อง และเกื้อหนุนซึ่งกันและกันในองค์กร
    ทางบริษัทฯได้มอบนโยบายแก่พนักงานถึงความสำคัญในแต่ละส่วนงาน
    รวมไปถึงการปรับปรุงวิธีการทำงานให้มีประสิทธิภาพรวดเร็วมากยิ่งขึ้นโดยคำนึงถึงเวลาที่ใช้ในการทำงานของขั้นตอนแต่ละขั้นตอนเป็นหลัก
    ซึ่งทำให้พนักงานทำงานได้รวดเร็วมากยิ่งขึ้นและทางบริษัทฯไม่จำเป็นต้องเพิ่มพนักงานแต่อย่างใด

ทั้งหมดที่ได้กล่าวมาข้างต้นนี้
เป็นส่วนประกอบที่สำคัญของการก้าวไปข้างหน้าของบริษัทฯที่ไม่หยุดยั้งถ้าไม่ได้รับความร่วมมือร่วมแรงของผู้บริหารและพนักงานทุกท่าน
สิ่งเหล่านี้คงจะไม่สามารถเกิดขึ้นได้
เป้าหมายที่สำคัญคือการทำให้ต้นทุนของสินค้ามีราคาต่ำที่สุดในตลาดและต้องคงคุณภาพให้อยู่ในเกณฑ์มาตรฐาน
การทำงานที่เจาะลึกถึงหน้างานและสอดคล้องซึ่งกันและกัน
รวมไปถึงความยืดหยุ่นในกระบวนการผลิต และการขายในเชิงรุก

1.3 โครงสร้างการถือหุ้นของกลุ่มบริษัท

แผนภูมิการประกอบธุรกิจของกลุ่มบริษัท

1.4 ความสัมพันธ์กับกลุ่มธุรกิจของผู้ถือใหญ่

ไม่มี

2.ลักษณะการประกอบธุรกิจ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553
โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง
เช่น กาวซีเมนต์ , บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท
พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96 % เมื่อปลายปี 2548 เพื่อทำตลาดขายปลีกเองในรูป “
ตลาดนัดกระเบื้องไดนาสตี้ - ไทล์ท้อป “ กลางปี 2557
บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง 3 แห่ง คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1 แห่ง คือ
บริษัท ไทล์ท้อป อินดัสตรี้ จำกัด(มหาชน)

โครงสร้างรายได้ของบริษัทและบริษัทย่อย

-   รายได้จากการขายกระเบื้องเซรามิค และกาวยาแนว ที่ผลิต โดยบริษัท ไดนาสตี้ เซรามิค
    จำกัด(มหาชน)

-   รายได้จากการจำหน่ายกระเบื้องเซรามิค ที่ซื้อจากบริษัทย่อย (บริษัท ไทล์ ท้อป อินดัสตรี้
    จำกัด(มหาชน) มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

-   รายได้จากการจำหน่าย กระเบื้องแกรนิตโต้ , กาวยาแนว กาวซีเมนต์ และบัวกาบกล้วย
    ที่ซื้อมาขายไป

-   รายได้อื่น ๆ เช่น กำไรจากอัตราแลกเปลี่ยน , ดอกเบี้ยรับ , กำไรจากการขายทรัพย์สิน
    เป็นต้น

โครงสร้างรายได้รวมเปรียบเทียบย้อนหลัง 3 ปี (ตามงบการเงินรวม)

+-----------------+-------------+------+----+------+----+------+----+
| ประเภทผลิตภัณฑ์    | ดำเนินการโดย | ปี    |    | ปี    |    | ปี    |    |
|                 |             | 2557 |    | 2556 |    | 2555 |    |
+-----------------+-------------+------+----+------+----+------+----+
|                 |             | ล้า   | %  | ล้า   | %  | ล้า   | %  |
|                 |             | นบาท |    | นบาท |    | นบาท |    |
+-----------------+-------------+------+----+------+----+------+----+
| จำหน่ายในประเทศ  |             |      |    |      |    |      |    |
+-----------------+-------------+------+----+------+----+------+----+
| ผลิตและจำหน      | DCC         | 6    | 95 | 7    | 95 | 7    | 94 |
| ่ายกระเบื้องเซรามิค | รวมซ        | ,806 |    | ,168 |    | ,200 |    |
|                 | ื้อจากบริษัทย่อย |      |    |      |    |      |    |
+-----------------+-------------+------+----+------+----+------+----+
| จำหน่า           | DCC และ     | 190  | 2  | 223  | 3  | 181  | 2  |
| ยกาวยาแนวและอื่นๆ | สาขา        |      |    |      |    |      |    |
+-----------------+-------------+------+----+------+----+------+----+
| ร               |             | 6    | 97 | 7    | 98 | 7    | 96 |
| วมรายได้ในประเทศ |             | ,996 |    | ,391 |    | ,381 |    |
+-----------------+-------------+------+----+------+----+------+----+
| จำหน่ายต่างประเทศ |             |      |    |      |    |      |    |
+-----------------+-------------+------+----+------+----+------+----+
| ผลิตและจำหน      | DCC         | 180  | 3  | 154  | 2  | 222  | 3  |
| ่ายกระเบื้องเซรามิค | รวมซ        |      |    |      |    |      |    |
|                 | ื้อจากบริษัทย่อย |      |    |      |    |      |    |
+-----------------+-------------+------+----+------+----+------+----+
| จำหน่า           | DCC         | 1    | 0  | 1    | 0  | 0    | 0  |
| ยกาวยาแนวและอื่นๆ |             |      |    |      |    |      |    |
+-----------------+-------------+------+----+------+----+------+----+
| รว              |             | 181  | 3  | 155  | 2  | 222  | 3  |
| มรายได้ต่างประเทศ |             |      |    |      |    |      |    |
+-----------------+-------------+------+----+------+----+------+----+
| รวมราย          |             | 7    | 1  | 7    | 1  | 7    | 99 |
| ได้จากการขายทั้งสิ้น |             | ,177 | 00 | ,546 | 00 | ,603 |    |
+-----------------+-------------+------+----+------+----+------+----+
| รายได้อื่น         | ปี 2555-2556 | 21   | 0  | 18   | 0  | 35   | 1  |
|                 | รวม 5 บริษัท  |      |    |      |    |      |    |
|                 |             |      |    |      |    |      |    |
|                 | ปี 2557 รวม  |      |    |      |    |      |    |
|                 | 2 บริษัท      |      |    |      |    |      |    |
+-----------------+-------------+------+----+------+----+------+----+
| รวมรายได้ทั้งสิ้น    |             | 7    | 1  | 7    | 1  | 7    | 1  |
|                 |             | ,198 | 00 | ,564 | 00 | ,638 | 00 |
+-----------------+-------------+------+----+------+----+------+----+

2.1 ลักษณะผลิตภัณฑ์

แบรนด์ผลิตภัณฑ์

  ทั้งนี้กระเบื้องที่บริษัทและบริษัทย่อยผลิต ภายใต้เครื่องหมายการค้า “ไดนาสตี้” (Dynasty),
  “ไทล์ ท้อป” (Tiletop) , “โทมาฮอก” (Tomahawk) , “จากัวร์ ” (Jaguar),
  “แอนนา” ( Anna), “แวลู่” (Value), “มัสแตง” (Mustang)

ลักษณะของผลิตภัณฑ์

1.  กระเบื้องปูพื้น ขนาด 8” x 8” , 12” x 12 ”, 16” x 16” ,16” x 16” ขัดขอบ
    ,16” x 16” Digital Hybrid , 24” x 24”

2.  กระเบื้องบุผนัง ขนาด 8” x 8” , 8” x 10 ” , 8” x 12”

3.  กาวยาแนว

    2.2 การตลาดและการแข่งขัน

ในช่วงปี 2557
ที่ผ่านมาเศรษฐกิจของไทยได้รับผลกระทบจากปัญหาเศรษฐกิจและการเมืองทั้งภายในและภายนอกประเทศ
ภาระหนี้สิ้นภาคครัวเรือนที่ปัจจุบันสูงขึ้นทำให้กำลังซื้อโดยรวมลดลง
อัตราการขยายตัวภาคการส่งออกสินค้าของไทยขยายตัวได้ช้ากว่าที่คาดการณ์ไว้
รวมทั้งค่าเงินที่มีความผันผวนและสภาวะเศรษฐกิจโลกที่ชะลอตัวลง ปี 2557
อีกทั้งเป็นปีที่มีสภาพอากาศเอื้ออำนวยต่อการเพาะปลูก ไม่มีอุทกภัยที่รุนแรง
มีน้ำท่วมในบางจังหวัดในช่วงกลางปีจากปริมาณฝนที่มากและฤดูฝนที่ยาวนานกว่าปกติ
แต่เมื่อถูกปัจจัยทางการเมืองและขาดความเชื่อมั่นในการลงทุน
เศรษฐกิจของประเทศไทยจึงไม่ได้ดีตามที่คาดการณ์ไว้
ทั้งนี้ทางบริษัทฯได้มีการประเมินสถานการณ์อย่างต่อเนื่องและมีการปรับกลยุทธ์เพื่อให้สอดคล้องต่อสภาวะเศรษฐกิจแต่ละไตรมาส
ดังนี้

ไตรมาสที่ 1

สภาพเศรษฐกิจในประเทศโดยรวมในไตรมาสแรกได้รับผลกระทบจากทั้งสถานการณ์การเมืองและเศรษฐกิจในประเทศและการส่งออก
สินค้าเกษตรหลัก เช่น
ข้าวและยางพาราราคาตกตามราคาตลาดโลกเนื่องจากปริมาณผลผลิตของประเทศผู้ผลิตสำคัญออกสู่ตลาดมากขึ้นทำให้รายได้เกษตรกรหดตัวลง
รวมทั้งมีการระบายสต็อกข้าวของทางการไทยจากนโยบายจำนำข้าวของรัฐบาลชุดก่อน
นอกจากนี้สินค้าประมงก็เผชิญปัญหาโรคระบาดในกุ้ง
ภาคการท่องเที่ยวชะลอตัวต่อเนื่องจากปลายปีก่อน
ทั้งหมดนี้ส่งผลให้ภาคครัวเรือนและธุรกิจต่างระมัดระวังการจับจ่ายและลงทุน
การบริโภคและการลงทุนต่างๆโดยเฉพาะการก่อสร้างและต่อเติมซ่อมแซมถูกชะลอ
และบางส่วนเลื่อนการลงทุนออกไปเพื่อรอประเมินสถานการณ์ทางเศรษฐกิจและการเมือง
ถึงแม้สภาพคล่องของตลาดโดยรวมลดลง
แต่ในสังคมเมืองที่ครอบคลุมตลาดกลางถึงบนยังคงมีกำลังซื้อในการจับจ่าย ส่งผลให้สินค้าใหม่บริษัทฯ
เช่น กระเบื้องขัดขอบและกระเบื้องดิจิตอลได้รับการตอบรับจากฐานลูกค้าใหม่กลุ่มนี้เป็นอย่างดี

ผลประกอบการไตรมาสแรกมียอดขายที่ 2,039 ล้านบาท ลดลงจากปีก่อน 164 ล้านบาทหรือร้อยละ
7 ราคาขายเฉลี่ยอยู่ที่ 137 บาท/ตร.ม. ใกล้เคียงกับช่วงเดียวกันของปีก่อน
อัตรากำไรขั้นต้นลดลงเป็น ร้อยละ 40.0 จากงวดเดียวกันของปีก่อน ซึ่งมีอัตรากำไรขั้นต้น ร้อยละ
40.5 จากปริมาณผลิตลดลงและราคาก๊าซซึ่งเป็นปัจจัยหลักปรับตัวขึ้น

อนึ่ง งบการเงินเฉพาะของบริษัทของบริษัท ไดนาสตี้ เซรามิค จำกัด ไตรมาสที่หนึ่งของปี 2557
มีกำไรพิเศษเพิ่มขึ้นจากปกติ เนื่องจากบริษัทฯ ได้รับเงินปันผลจากบริษัทย่อยในเครือ 3 บริษัท คือ
บจก.พิคแอนด์เปย์ บจก.เมืองทองเซรามิค และ บจก.เวิลด์ไวด์ เซรามิค จำนวน 769 ล้านบาท
จากแผนการปรับโครงสร้างกลุ่มบริษัทโดยการรับโอนกิจการทั้งหมด (Entire Business
Transfer) ที่จะดำเนินการในช่วงไตรมาสสอง
อย่างไรก็ตามเงินปันผลจากบริษัทย่อยในเครือนี้ไม่มีผลต่อกำไรของงบการเงินรวม

ไตรมาสที่ 2

ในต้นไตรมาสสองเศรษฐกิจยังทรงตัวต่อเนื่องจากไตรมาสแรก
กลุ่มธุรกิจและลูกค้าขายส่งยังกังวลกับปัญหาและทิศทางการเมืองส่งผลให้ความเชื่อมั่นอยู่ในระดับต่ำ
มีการสั่งสินค้าเข้าไปสต็อกในร้านลดลงตามไปด้วย
ราคาข้าวลดลงมากจากการระบายสต็อกข้าวและสิ้นสุดโครงการรับจำนำข้าว
รวมถึงราคายางพาราที่ตกอย่างต่อเนื่องส่งผลกระทบโดยตรงต่อรายได้เกษตรกรและชาวสวนยางทางภาคใต้
ในขณะที่ภาคตะวันออกได้รับผลดีจากภาคอุตสาหกรรมที่เริ่มปรับตัวดีขึ้นจากการผลิตสินค้าเพื่อส่งออก
โรงงานหลายแห่งที่ประสบอุทุกภัยน้ำท่วมเมื่อปีก่อนย้ายฐานการผลิตจากภาคกลาง
มาตั้งอยู่แถบภาคตะวันออก
ทำให้มีการก่อสร้างอาคารพาณิชย์และหอพักให้เช่าเพื่อรองรับความเจริญของเขตอุตสาหกรรมที่ขยายกว้างขึ้น
รวมไปถึงก่อสร้างโรงแรมที่พักเตรียมรองรับไฮซีซั่นของการท่องเที่ยวช่วงปลายปี
ช่วงเดือนมิถุนายนเศรษฐกิจปรับตัวดีขึ้น
ภายหลังสถานการณ์ทางการเมืองเริ่มคลี่คลายส่งผลดีต่อภาคเอกชนที่มีความมั่นใจและความเชื่อมั่นในการลงทุน
บริษัทฯจึงได้ปรับกลยุทธ์ทางการตลาดให้เน้นทางด้านการขายโครงการและขายส่งให้มากขึ้น
มีการเร่งจ่ายเงินจำนำข้าวแก่เกษตรกรที่ค้างชำระมาตั้งแต่ปีก่อนหน้า
ถึงแม้ว่าเงินจำนำข้าวที่เกษตรกรได้รับนี้
จำนวนหนึ่งจะถูกใช้ชำระหนี้นอกระบบและลงทุนสำหรับปลูกข้าวรอบใหม่
แต่เมื่อประกอบกับนโยบายภาครัฐที่มีความชัดเจนมากขึ้นนั้น
เป็นสิ่งที่ช่วยกระตุ้นความเชื่อมั่นของประชาชนกลับคืนมา
ส่งผลให้การใช้จ่ายและยอดขายปลีกหน้าร้านเริ่มฟื้นตัว
โดยในไตรมาสนี้บริษัทเริ่มที่วางตลาดกระเบื้องดิจิตอลขัดขอบขนาดใหม่ 12 x 24
เพื่อที่จะนำมาเพิ่มยอดขายและผลกำไรให้มากขึ้น

นอกจากนี้เมื่อวันที่ 1 มิถุนายน 2557 บริษัทฯ ได้ดำเนินการรับโอนกิจการทั้งหมด (Entire
Business Transfer) จากบริษัท เมืองทองเซรามิค จำกัด บริษัท เวิลด์ไวด์ เซรามิค จำกัด
และบริษัท พิค แอนด์ เปย์ จำกัด ซึ่งเป็นบริษัทย่อยที่บริษัทฯ ถือหุ้นอยู่เกินกว่าร้อยละ 95
เรียบร้อยแล้ว

ผลประกอบการไตรมาสสองมียอดขายที่ 1,868 ล้านบาทลดลงจากปีก่อน 57 ล้านบาทหรือร้อยละ 3
ราคาขายเฉลี่ยอยู่ที่ 138 บาท/ตร.ม. อัตรากำไรขั้นต้นลดลงเป็น ร้อยละ 41.0
ลดลงจากงวดเดียวกันของปีก่อน ซึ่งมีอัตรากำไรขั้นต้น ร้อยละ 41.9
จากปริมาณผลิตลดลงและราคาก๊าซซึ่งเป็นปัจจัยหลักปรับเพิ่มขึ้น

ไตรมาสที่ 3

การบริโภคและการลงทุนเริ่มปรับตัวดีขึ้นจากความเชื่อมั่นของภาคเอกชนหลังจากที่สถานการณ์การเมืองที่มีความชัดเจนมากขึ้นจากครึ่งปีแรก
อย่างไรก็ดีช่วงไตรมาสสามเป็นช่วงฤดูฝน
เกษตรกรและแรงงานอยู่ในช่วงเพาะปลูกทำให้ยังไม่มีรายได้
บวกกับปริมาณฝนที่ตกหนักในบางพื้นที่ทำให้เกิดน้ำท่วมหนักในหลายจังหวัดกระทบต่อรายได้ภาคการเกษตร
ภาคการส่งออกยังฟื้นตัวช้าส่งผลให้การผลิตภาคอุตสาหกรรมรมและการขยายเมืองในภาคตะวันออกเริ่มชะลอตัว

ทางด้านขายปลีกนั้น บริษัทฯได้จัดให้มีงานกระตุ้นยอดขายที่ถี่มากขึ้นจากไตรมาสก่อนๆ
แต่ขณะเดียวกันทางคู่แข่งได้เริ่มออกโปรโมชั่น ลด แลก แจก แถม กันมากขึ้น
ส่งผลให้ยอดขายส่งและราคาขายเฉลี่ยลดลงบางส่วน
อย่างไรก็ตามบริษัทได้พยายามลดค่าใช้จ่ายต่างๆเพิ่มมากขึ้นเพิ่มรักษาความสามารถในการทำกำไร

ผลประกอบการไตรมาสที่สามมียอดขายอยู่ที่ 1,656 ล้านบาท ลดลงกว่าปีก่อน 58 ล้านบาท
หรือคิดเป็นร้อยละ 3 ราคาขายเฉลี่ยอยู่ที่ 136 บาท/ตร.ม.
ใกล้เคียงกับไตรมาสเดียวกันของปีก่อน อัตรากำไรขั้นต้นลดลงเป็น ร้อยละ 40.5
ลดลงจากงวดเดียวกันของปีก่อน ซึ่งมีอัตรากำไรขั้นต้น ร้อยละ 41.4
จากปริมาณผลิตลดลงและราคาก๊าซซึ่งเป็นปัจจัยหลักปรับเพิ่มขึ้นเล็กน้อย

ไตรมาสที่ 4

ถึงแม้ปัญหาทางการเมืองเริ่มจะเริ่มคลี่คลายจากไตรมาสก่อน
แต่การฟื้นตัวของเศรษฐกิจในภาพรวมไตรมาสสี่ก็ยังเป็นไปอย่างช้าๆ
ประกอบกับหนี้ครัวเรือนที่อยู่ในระดับสูงทำให้กลุ่มลูกค้าเจ้าของบ้านชะลอการซ่อมแซม
รายได้เกษตรกรเป็นปัจจัยหลักที่ลดการบริโภคของครัวเรือน
ถึงแม้ผลผลิตของข้าวและข้าวโพดจะออกมากแต่ราคาพืชผลไม่ได้ปรับตัวขึ้นตาม
โดยเฉพาะอย่างยิ่งกลุ่มเกษตรกรภาคใต้ที่ประสบปัญหาราคายางพาราตกต่ำและน้ำท่วมหนักในบางจังหวัด
ในส่วนของบริษัทฯเองได้เตรียมพร้อมกับสภาวะนี้โดยด้านขายปลีกนั้นพยายามเน้นการขายสินค้าใหม่กับลูกค้าในตัวชุมชนที่มีรายได้จากการค้าขายและอุตสาหกรรมเพิ่มมากขึ้นซึ้งถือเป็นฐานตลาดที่ทางบริษัทฯยังไม่เคยมี
ในส่วนขายส่งได้รับผลกระทบจากโครงการบ้านจัดสรรและห้องเช่าที่เจ้าของลงทุนส่วนตัวชะลอการลงทุนก่อสร้างออกไป
ซึ่งส่วนใหญ่รอให้ผ่านปีนี้ไปก่อน
บางส่วนที่ก่อสร้างก็ลดขนาดโครงการและการลงทุนตามสัดส่วนเงินกู้ที่ได้รับลดลงจากธนาคาร

ผลประกอบการไตรมาสที่สี่มียอดขายอยู่ที่ 1,614 ล้านบาท ลดลงกว่าปีก่อน 90 ล้านบาท
หรือคิดเป็นร้อยละ 5 ราคาขายเฉลี่ยอยู่ที่ 137 บาท/ตร.ม. เพิ่มขึ้นจาก 135 บาท/ตร.ม.
ในไตรมาสเดียวกันของปีก่อน อัตรากำไรขั้นต้นเพิ่มขึ้นเป็น ร้อยละ 48.5
จากงวดเดียวกันของปีก่อน ซึ่งมีอัตรากำไรขั้นต้น ร้อยละ 40.5
เนื่องจากมีการปรับเพิ่มมูลค่าสินค้าคงเหลือในราคาตามบัญชีที่รับโอนมาพร้อมกับลดต้นทุนขายในส่วนต่างของมูลค่าสินค้าในไตรมาสที่สี่
จากการที่บริษัทฯได้ดำเนินการรับโอนกิจการทั้งหมด (Entire Business Transfer)
จากบริษัทย่อยที่บริษัทฯ ถือหุ้นอยู่เกินกว่าร้อยละ 95

นอกจากนี้ทางบริษัทฯได้มีการพัฒนาทางต้นทุนการผลิตและระบบคอมพิวเตอร์ที่สามารถวิเคราะห์ข้อมูลต่างๆได้อย่างรวดเร็วเพื่อปรับเปลี่ยนกลยุทธ์ให้เข้ากับสถานการณ์ตลาดในระยะเวลาสั้น
โดยรวมทั้งปีกล่าวได้ว่าภาวะตลาดที่ซบเซาในปีนี้ที่เกิดจากผลกระทบทางการเมืองซึ่งกระทบต่ออารมณ์การจับจ่ายของผู้บริโภคซึ่งถือเป็นระยะสั้น
แต่ที่กระทบระยะยาวคือรายได้ภาคการเกษตรโดยเฉพาะชาวสวนยางจากราคายางตกต่ำ
ปัญหานี้ที่อาจจะไม่สามารถฟื้นตัวได้ภายในระยะอันสั้น
อันเนื่องจากปัจจัยราคานี้ขึ้นกับการบริโภคความต้องการวัตถุดิบของตลาดโลกด้วย
ส่วนการลงทุนระยะยาวในโครงการที่อยู่อาศัยต่างๆไม่ได้มีลดน้อยลงเพียงแต่ตลาดมีการแข่งขันกันสูงมากขึ้นและผู้ประกอบการชะลอการลงทุนจึงทำให้มีความรู้สึกว่าตลาดฝั่งนี้ซบเซาแต่คาดว่าในปีหน้าลูกค้ากลุ่มนี้จะกลับมาลงทุนเช่นปกติ
โครงการและแผนงานการก่อสร้างโครงสร้างพื้นฐานและถนนที่มุ่งพัฒนาความเจริญสู่ภูมิภาคของรัฐบาลนั้น
จะนำให้การก่อสร้างอาคารพาณิชย์และที่อยู่อาศัยตามมา
จึงสรุปได้ว่าเศรษฐกิจมีการชะลอตัวลงเท่านั้นและเมื่อทุกอย่างกลับเข้าสู่ภาวะปกติ
อารมณ์ในการจับจ่ายใช้สอยจะกลับมา

ผลการดำเนินงานในปี 2557

ผลการดำเนินงานตลอดปี 2557 ยอดขาย 7,177 ล้านบาท ลดลงกว่าปีก่อน 369
ล้านบาทหรือคิดเป็นร้อยละ 5 ราคาขายเฉลี่ยทั้งปีอยู่ที่ 137บาท/ตร.ม. เพิ่มขึ้นจากปีก่อน 1
บาท/ตร.ม. กำไรขั้นต้นตลอดทั้งปีนั้นอยู่ที่ร้อยละ 42.3 เพิ่มขึ้นจากปีก่อน ซึ่งมีอัตรากำไรขั้นต้น
ร้อยละ 41.1 และกำไรสุทธิตลอดทั้งปีอยู่ที่ 1,227 ล้านบาท ลดลงจากปีก่อน 71 ล้านบาท
หรือคิดเป็นร้อยละ 6

2.2.1 การทำการตลาดของผลิตภัณฑ์

-   ช่องทางการจัดจำหน่าย

บริษัทฯ ได้จัดจำหน่ายกระเบื้อง ผ่าน ตลาดนัดสาขาที่มีอยู่ทั่วประเทศรวม 195 สาขา (ณ สิ้นปี
2557) ซึ่งเป็นสาขาของบริษัทฯ ผ่านตัวแทน และ การส่งออก
ยังคงเน้นขายภายในประเทศเป็นหลัก ร้อยละ 98 โดยแบ่งสัดส่วน ได้ดังนี้

-   % สัดส่วนประเภทสินค้าที่จำหน่าย โดยมีสถิติในรอบ 3 ปีที่ผ่านมา ดังนี้

  ------------------------- --------------- --------------- ---------------
  ประเภท                    ปี 2557          ปี 2556          ปี 2555

  Floor 8” x 8”             3               4               5

  Floor 12” x 12”           41              43              46

  Floor 16” x 16”           28              34              34

  Floor 16” x 16” Rectified 3               3               -

  Floor 16” x 16” Rectified 1               -               -
  Hybrid                                                    

  Floor 16” x 16” Hybrid    6               -               -

  Floor 24” x 24” Rectified 3               -               -

  Wall 8” x 8”              1               1               1

  Wall 8” x 10”             6               9               11

  Wall 8” x 12”             5               3               1

  Other                     3               3               2

                            100             100             100
  ------------------------- --------------- --------------- ---------------

2.2.2 สภาพการณ์แข่งขันในกลุ่มธุรกิจ

ในปี 2557 บริษัทฯยังคงมี %
สัดส่วนการขายสินค้ากระเบื้องเซรามิคในประเทศมากที่สุดของกลุ่มผู้ผลิตกระเบื้องเซรามิคที่อยู่ในตลาดหลักทรัพย์แห่งประเทศไทย
4 บริษัทฯ คือ RCI , UMI , TGCI และ DCC เนื่องจากบริษัทฯ
ยังคงเน้นนโยบายการขายสินค้าในประเทศเป็นหลัก ซึ่งคิดเป็นสัดส่วนร้อยละ 98
เนื่องจากได้ราคาดีและมีกำไรมากกว่าการส่งออกซึ่งต้องเสียค่าใช้จ่ายในการส่งออกค่อนข้างสูงเพราะเป็นสินค้าที่มีน้ำหนักมาก
รวมทั้งมีการเพิ่มผลิตภัณฑ์ด้านกาวยาแนวและกาวซีเมนต์เข้ามาเสริมควบคู่กับการขายกระเบื้องอีกด้วย
อีกทั้งยังมุ่งเน้นในธุรกิจผลิตและจำหน่ายกระเบื้องเซรามิคเพียงอย่างเดียว มีกำลังการผลิตที่มากพอ
มีกลุ่มเป้าหมายเป็นลูกค้าในระดับล่าง ต้องการสินค้าดีราคาถูก
ซึ่งกลุ่มลูกค้าเหล่านี้ในประเทศนับได้ว่ามีสัดส่วนที่มาก ถึงแม้ในปัจจุบันคู่แข่งขันจะใช้กลยุทธ์เปิดตลาด
Modern trade
เพื่อกระจายสินค้าให้ทั่วถึงกลุ่มเป้าหมายมากขึ้นรวมทั้งการแข่งขันด้านราคาหรือส่งเสริมการขายในการ
ลด แลก แจก แถมกันมากขึ้น แต่บริษัทฯได้ใช้กลยุทธ์กระจายตลาดนัดสาขา(Outlets)
ไปทั่วทุกจังหวัดของประเทศกว่า 195 สาขา (ณ 31 ธันวาคม 2557) และยังคงเพิ่มสาขาอีกต่อไป
เน้นการบริการที่รวดเร็ว หาซื้อสินค้าได้สะดวก มีลวดลายให้เลือกมากมาย มีของต่อเนื่อง
ซึ่งสามารถเข้าถึงกลุ่มลูกค้าโดยตรง
อีกทั้งเพิ่มทางเลือกสำหรับกลุ่มลูกค้าที่มีความต้องการกระเบื้องในระดับที่มีราคาสูงขึ้นมาอีก
ด้วยประเภท กระเบื้องดิจิตอล , ดิจิตอล Hybrid เน้นลวดลาย สวยงาม
เหมือนจริงซึ่งสามารถเพิ่มมูลค่าได้อีกด้วย

ส่วนสภาพการแข่งขันในกลุ่มธุรกิจ ปี 2557 มูลค่าตลาดรวมลดลงร้อยละ 4 จากปีก่อน

ยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี (ล้านบาท)

  ----------------- ----------------- ----------------- -----------------
  บริษัท              ปี 2557            ปี 2556            ปี 2555

  DCC               7,177             7,546             7,603

  TGCI              2,634             2,576             2,762

  RCI               984               1,016             1,072

  UMI               2,645             2,870             2,828

  รวม               13,440            14,008            14,265
  ----------------- ----------------- ----------------- -----------------

% สัดส่วนยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี

  ----------------- ----------------- ----------------- -----------------
  บริษัท              ปี 2557            ปี 2556            ปี 2555

  DCC               53                54                53

  TGCI              20                19                19

  RCI               7                 7                 8

  UMI               20                20                20

  รวม               100               100               100
  ----------------- ----------------- ----------------- -----------------

ที่มา : ข้อมูลผลการดำเนินงานประจำปี จากตลาดหลักทรัพย์แห่งประเทศไทย

TGCI = บมจ.ไทย-เยอรมัน เซรามิค อินดัสทรี่, RCI = บมจ.โรแยลเซรามิค , UMI =
บมจ.สหโมเสคอุตสาหกรรม ,

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

-   การผลิต

บริษัทฯ มีโรงงานผลิตเอง 1 แห่ง และ โรงงานผลิตของบริษัทย่อยอีก 1 แห่ง รวม 2 แห่ง
ตั้งอยู่ที่ อ.หนองแค จังหวัดสระบุรี

-   สินค้าที่บริษัทผลิตเอง เป็นโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้น

-   สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้นและบุผนัง

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  -------------------------------------------- ------------------- -------- --------
                                               ปริมาณการผลิต                  

  บริษัท / ผลิตกระเบื้อง                            (ล้านตารางเมตรต่อปี)            

                                               2557                2556     2555

  บริษัท ไดนาสตี้ เซรามิค จำกัด(มหาชน) - กำลังการผลิต  20                  23       27

  (ผลิตเฉพาะกระเบื้องเซรามิคปูพื้น) กำลังผลิตร้อยละ      64                  72       88

  บริษัท ไทล์ ท้อป อินดัสตรี้ จำกัด(มหาชน)- กำลังการผลิต  33                  34       35

  (ผลิตกระเบื้องเซรามิคปูพื้นและบุผนัง ) กำลังผลิตร้อยละ   88                  92       91

  รวมกำลังการผลิต                                53                  57       62

  เต็มกำลังการผลิต                                69                  69       69

  รวมกำลังการผลิตคิดเป็นร้อยละ                      77                  83       90
  -------------------------------------------- ------------------- -------- --------

-   การจัดหาวัตถุดิบ

วัตถุดิบที่สำคัญต่อการผลิต

-   ดิน , หินบด และแร่ ที่สั่งซื้อในประเทศ แถบจังหวัด ลำปาง, กาญจนบุรี, ราชบุรี, สิงห์บุรี
    , ชัยภูมิ, ปราจีนบุรี เป็นต้น
    ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก
    โดยการวิจัยพัฒนาคุณสมบัติของดินทุกประเภท เพื่อสำรองไว้ใช้หากเกิดกรณีฉุกเฉิน
    และอยู่ในแผนการจัดการบริหารความเสี่ยงของบริษัทฯ

-   สี เพื่อการผลิตกระเบื้องเซรามิคและสารเคลือบ (Frit)
    และยึดเกาะสีกระเบื้องเซรามิคซึ่งสั่งซื้อจากต่างประเทศ
    ซึ่งไม่มีความเสี่ยงในการจัดหาวัตถุดิบในระยะยาวเช่นกัน
    แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

แหล่งจัดหา

-   ในประเทศ ประมาณร้อยละ 90-95
    บริษัทสั่งซื้อวัตถุดิบจากผู้ขายหลายรายกระจายกันไปไม่ได้ผูกขาดรายหนึ่งรายใด
    ไม่มีความเสี่ยงในการต่อรองเรื่องราคาและการเปลี่ยนแปลงผู้ขาย

-   ต่างประเทศ ประมาณร้อยละ 5-10 บริษัทสั่งซื้อวัตถุดิบจากหลายประเทศ เช่น จีน , ตุรกี
    ,สิงคโปร์ ,อิตาลี , สเปน และไต้หวัน
    ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
    และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
    มีแหล่งวัตถุดิบอยู่หลายแห่งทั้งในและนอกประเทศ
    หากมีการเปลี่ยนผู้ขายบริษัทอาจหาผู้ขายอื่นทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
    อีกทั้ง
    บริษัทฯยังมีการทดลองวัตถุดิบให้กับผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก
    หากเกิดกรณีฉุกเฉิน ซึ่งอยู่ในแผนงานบริหารความเสี่ยงอีกด้วย

  บริษัทฯ ไม่มีการซื้อวัตถุดิบหรืออะไหล่กับคู่ค้ารายใดทั้งในและต่างประเทศเกินร้อยละ 30

ต้นทุนพลังงานหลัก คือ

-   ก๊าซธรรมชาติ ซึ่งบริษัทฯ สั่งซื้อจาก บมจ.ปตท. ทั้งหมด ซึ่งต้นทุนผลิตที่ปรับเพิ่มขึ้น
    ส่วนใหญ่มาจากการเพิ่มขึ้นของค่าก๊าซ โดยอ้างอิงราคาน้ำมันจากตลาดโลก เป็นสำคัญ

-   ไฟฟ้า สั่งซื้อจากการไฟฟ้าส่วนภูมิภาค ซึ่งโรงงานของบริษัทฯเองและบริษัทในเครือ
    มีสถานีไฟฟ้าย่อยเป็นหน่วยเชื่อมต่อระหว่างการไฟฟ้าส่วนภูมิภาค
    ราคาเป็นไปตามเงื่อนไขของการไฟฟ้าส่วนภูมิภาค

Natural Gas Price History 2010-2014

[]

-   การจัดหาที่ดินเพื่อสร้างสาขา

  บริษัทฯมีสาขาตลาดนัดกระจายอยู่ทั่วประเทศ (ณ สิ้นปี 2557 มีจำนวนสาขา 195 สาขา)
  โดยร้อยละ 85 เป็นสาขาเช่า ซึ่งในช่วง 3 ปีที่ผ่านมา บริษัทฯ
  เริ่มมีนโยบายซื้อที่ดินเป็นของตนเอง บริษัทฯ จึงได้ศึกษา ความเป็นไปได้
  โดยสำรวจสภาวการณ์ตลาด และ สภาวะการแข่งขัน
  ตลอดจนความต้องการของลูกค้าในพื้นที่เป้าหมายที่จะดำเนินการซื้อที่ดิน
  เน้นพื้นที่ติดถนนใหญ่สายหลัก ซึ่งมีราคาค่อนข้างสูง จึงต้องศึกษาอย่างละเอียดรอบคอบ เพื่อ

  1. ทดแทนสาขาเดิม ซึ่งส่วนใหญ่บริษัทฯมีกลุ่มฐานลูกค้าเดิมอยู่แล้ว
  โดยเน้นสาขาที่มียอดขายในลำดับต้นๆ หรือ มีแนวโน้มที่เพิ่มขึ้น หลังจากนั้นบริษัทฯ
  จะหาทำเลในระยะใกล้ทดแทนสาขาเดิม เพื่อไม่ให้เสียฐานลูกค้าเดิมไป

  2. เพิ่มจำนวนสาขา โดยในปี 2558 ตั้งเป้าหมายเพิ่ม 5 สาขา

  ทั้ง 2 กรณี บริษัทฯ จะดำเนินการซื้อที่ดินจากเจ้าของที่ดินโดยตรง
  พร้อมทำการเปรียบเทียบราคาที่ดินกับราคาประเมินหรือราคาตลาด
  เพื่อให้แน่ใจว่าที่ดินที่ซื้อจะมีราคาที่ไม่แพงเกินไป
  โดยมีการวางแผนและของบประมาณจากคณะกรรมการบริษัทไว้ล่วงหน้าทุกครั้ง

3.ปัจจัยความเสี่ยง

บริษัทฯมีการประเมินความเสี่ยงเบื้องต้นโดยคณะกรรมการบริหารของบริษัทฯ
และได้จัดตั้งคณะกรรมการบริหารความเสี่ยงและความต่อเนื่องทางธุรกิจ
เพื่อตรวจสอบและวิเคราะห์ผลกระทบต่างๆที่อาจจะเกิดขึ้นในอนาคตทั้งในระยะสั้นและระยะยาว
อีกทั้งยังได้ออกมาตรการการควบคุมความเสี่ยงเพื่อที่จะลดอัตราความเสี่ยงในหัวข้อต่างๆดังนี้

นโยบายทางภาครัฐ:
ในประเทศไทยนั้นการเมืองและนโยบายทางภาครัฐที่ถูกกำหนดโดยพรรคการเมืองต่างๆมีผลกระทบต่อภาคเอกชนมาก
โดยเฉพาะนโยบายประชานิยมที่รัฐบาลในหลายยุคที่ผ่านมาใช้เป็นเครื่องมือในการหาเสียงและก่อให้เกิดผลเสียต่อเศรษฐกิจและภาคเอกชนเป็นวงกว้าง
มากกว่าที่จะเป็นเครื่องมือขับเคลื่อนเศรษฐกิจและพัฒนาของประเทศอย่างที่ควรเป็น
อย่างไรก็ดีเนื่องจากบริษัทฯมีการพัฒนาการบริหารงานและความพร้อมของข้อมูล
ดังนั้นจึงมีความคล่องตัวต่อสภาวะตลาดต่างๆให้สามารถปรับเปลี่ยนแผนงานให้สอดรับกับสถานการณ์
อีกทั้งยังมีคณะผู้บริหารที่มีประสบการณ์และความสามารถซึ่งได้ผ่านการปฏิบัติงานในภาวะฝืดเคืองในอดีตมาแล้ว
ทำให้บริษัทฯสามารถยืนอยู่ได้ด้วยตัวเอง
ถึงแม้ว่านโยบายของรัฐบาลจะกระทบต่อต้นทุนต่างๆหรือสภาพตลาดก็ตาม

ความผันผวนของราคาต้นทุนพลังงาน: แก๊สธรรมชาติเป็นหนึ่งในต้นทุนหลักของการผลิตของบริษัทฯ
และไม่สามารถหาพลังงานอย่างอื่นที่ไม่สร้างมลพิษต่อสิ่งแวดล้อมและเหมาะสมต่อการใช้งานมาทดแทนได้
โดยปกติราคาตลาดของแก๊สธรรมชาตินั้นจะปรับตามราคาน้ำมันโลกประมาณ 3 เดือน อย่างไรก็ดี
ในประเทศไทยนั้นบริษัท ปตท. จำกัด (มหาชน) เป็นผู้จำหน่ายเพียงรายเดียว
ดังนั้นราคาของแก๊สธรรมชาติในประเทศจึงไม่สามารถควบคุมได้ตามกลไกตลาด
ทั้งนี้บริษัทฯจึงให้ความสำคัญและมุ่งพัฒนาการลดการใช้แก๊สธรรมชาติลง
โดยการปรับปรุงเครื่องจักรและสูตรผสมการผลิตอย่างต่อเนื่องมาโดยตลอด

อุบัติเหตุและความต่อเนื่องในธุรกิจ: ตั้งแต่ปี 2555
บริษัทฯได้ศึกษาในเรื่องของความต่อเนื่องในธุรกิจ
หลักการคือเมื่อเกิดอุบัติเหตุหรือสิ่งที่ไม่คาดคิดแล้ว
ทำอย่างไรให้บริษัทฯกลับมาสู่สภาวะปกติให้รวดเร็วที่สุด
ทางคณะกรรมการบริหารได้ลงพื้นที่หน้างานจริงเพื่อตรวจสอบสิ่งที่อาจจะเกิดขึ้น (what-if
analysis) และได้เตรียมแผนงานรองรับและสำรองต่างๆ เช่นการจัดทำสถานที่ปฏิบัติงานสำรอง
หรือ Disaster Recovery Site
และการสำรองอุปกรณ์เครื่องจักรและคอมพิวเตอร์ต่างๆให้มีการเปลี่ยนอัตโนมัติเมื่อขัดข้อง
รวมทั้งมีการอัพเดทความพร้อมของข้อมูลมาอย่างต่อเนื่อง

ภัยธรรมชาติ: ประเทศไทยเกิดอุทกภัยบ่อยครั้งโดยเฉพาะน้ำท่วม
เพื่อเป็นการป้องกันตลาดนัดกระเบื้องของบริษัทฯที่ตั้งอยู่ทั่วทุกภาค
บริษัทฯจึงได้ทำประกันภัยไว้ทุกสาขา และมีมาตรการการรองรับและขั้นตอนปฏิบัติที่ชัดเจน
และเมื่อน้ำลด ก็มีแผนงานการตลาดเพื่อฟื้นฟูยอดขายอีกด้วย

ปัจจัยความเสี่ยงเหล่านี้เป็นส่วนสำคัญของบริษัทฯและทางคณะกรรมการบริหารความเสี่ยงยังคงศึกษาในเรื่องของความเสี่ยงส่วนอื่นๆอย่างรอบคอบและต่อเนื่อง
เพื่อที่จะให้ทางลูกค้า, คู่ค้า, นักลงทุน และพนักงาน ได้มีความเชื่อมั่นต่อบริษัทฯอย่างมั่นคง

4. ทรัพย์สินที่ใช้ในการประกอบธุรกิจ

บริษัทฯ และบริษัทย่อย มีทรัพย์สินที่ใช้ในการประกอบธุรกิจหลัก ณ วันที่ 31 ธันวาคม 2557 ได้แก่

4.1 ทรัพย์สินหลัก

สินทรัพย์ที่ บริษัทฯและบริษัทย่อย ใช้ในการประกอบธุรกิจหลักได้แก่ ที่ดิน อาคารและอุปกรณ์ โดย ณ
วันที่ 31 ธันวาคม 2557 มีมูลค่าสุทธิหลังหักค่าเสื่อมราคาสะสม และค่าตัดจำหน่ายสะสม จำนวน
2,999 ล้านบาท ในระหว่างปี 2557
บริษัทและบริษัทย่อยได้ปลอดจำนองที่ดินพร้อมสิ่งปลูกสร้างทั้งหมด

+----------------------------+------------+--------+------------------+
| ประเภท / ลักษณะทรัพย์สิน       | ลัก         | ล้านบาท | ภาระผูกพัน         |
|                            | ษณะกรรมสิทธิ์ |        |                  |
+----------------------------+------------+--------+------------------+
| ที่ดิน                        | เป็นเจ้าของ  | 559    | ไม่มีภาระผูกพัน      |
+----------------------------+------------+--------+------------------+
| อาคารและสิ่งปลูกสร้าง          | เป็นเจ้าของ/ | 1,537  |                  |
|                            |            |        |                  |
|                            | อ          |        |                  |
|                            | ยู่บนสัญญาเช่า |        |                  |
+----------------------------+------------+--------+------------------+
| เครื่องจักรและอุปกรณ์           | เป็นเจ้าของ  | 4,428  | ไม่มีภาระผูกพัน      |
+----------------------------+------------+--------+------------------+
| เ                          | เป็นเจ้าของ  | 639    | ไม่มีภาระผูกพัน      |
| ครื่องตกแต่งและเครื่องใช้สำนักงาน |            |        |                  |
+----------------------------+------------+--------+------------------+
| ยานพาหนะ                   | เป็นเจ้าของ  | 37     | ไม่มีภาระผูกพัน      |
+----------------------------+------------+--------+------------------+
| อาคารระหว                  | เป็นเจ้าของ  | 100    | ไม่มีภาระผูกพัน      |
| ่างก่อสร้างและเครื่องระหว่างติดตั้ง |            |        |                  |
+----------------------------+------------+--------+------------------+
| รวม                        |            | 7,300  |                  |
+----------------------------+------------+--------+------------------+
| หัก ค่าเสื่อมราคาสะสม          |            | (      |                  |
|                            |            | 4,301) |                  |
+----------------------------+------------+--------+------------------+
| รวมที่ดินอาคารและอุปกรณ์ -สุทธิ   |            | 2,999  |                  |
+----------------------------+------------+--------+------------------+

สินทรัพย์ไม่มีตัวตน

-   โปรแกรมคอมพิวเตอร์

  ----------------------------- -------------- --------- ------------------
  ประเภท / ลักษณะทรัพย์สิน          ลักษณะกรรมสิทธิ์   ล้านบาท    ภาระผูกพัน

  โปรแกรมคอมพิวเตอร์              เป็นเจ้าของ      45        ไม่ติดภาระ

  หัก ค่าตัดจำหน่ายสะสม                            (30)      

  สินทรัพย์ไม่มีตัวตน - สุทธิ                          15        
  ----------------------------- -------------- --------- ------------------

-   ค่าความนิยม - สุทธิ

ในปี 2557 เนื่องจากการปรับโครงสร้างทางธุรกิจ
บริษัทตัดจำหน่ายค่าความนิยมจากงบการเงินรวม 103.62
ล้านบาททั้งจำนวนในงบกำไรขาดทุนเบ็ดเสร็จรวม

4.2 นโยบายการลงทุนในบริษัทย่อย

เงินลงทุนในหุ้นสามัญของบริษัทย่อย ณ วันที่ 31 ธันวาคม 2557 มีดังนี้

+------------------+----------+--------+------+------+-------+-------+
| ชื่อบริษัท           | ทุน       | ท      | ม    | สัดส่ว | ร     | การลง |
|                  | จดทะเบียน | ุนที่ออกแ | ูลค่าต | นเงิน | าคาทุน | ทุนในบ |
|                  |          | ละเรียก | ราไว | ลงทุน | (บาท) | ริษัทอื่น |
|                  | (บาท)    | ชำระแล | ้หุ้นละ | (%)  |       |       |
|                  |          | ้ว(บาท) | (    |      |       |       |
|                  |          |        | บาท) |      |       |       |
+------------------+----------+--------+------+------+-------+-------+
| บริษัทย่อย :        |          |        |      |      |       |       |
+------------------+----------+--------+------+------+-------+-------+
| บมจ.ไทล์ท้อป       | 300      | 222,0  | 10   | 9    | 1     | ไม่มี   |
| อินดัสตรี้           | ,000,000 | 00,000 |      | 6.83 | 09,47 |       |
|                  |          |        |      |      | 9,530 |       |
+------------------+----------+--------+------+------+-------+-------+
| บริษัท พิค แอนด์ เปย์ | 12       | 12,0   | 100  | 9    | 12,51 | ไม่มี   |
| จำกัด^(*)         | ,000,000 | 00,000 |      | 7.99 | 9,986 |       |
+------------------+----------+--------+------+------+-------+-------+
| บริษัท เมืองทอง     | 4        | 4,5    | 100  | 9    | 4,79  | ไม่มี   |
| เซรามิค จำกัด^(*)  | ,500,000 | 00,000 |      | 9.98 | 0,334 |       |
+------------------+----------+--------+------+------+-------+-------+
| บริษัท เวิลด์ไวด์     | 1        | 1,0    | 100  | 9    | 1,06  | ไม่มี   |
| เซรามิค จำกัด^(*)  | ,000,000 | 00,000 |      | 9.93 | 3,937 |       |
+------------------+----------+--------+------+------+-------+-------+
| รวม              | 317      | 239,5  |      |      | 1     |       |
|                  | ,500,000 | 00,000 |      |      | 27,85 |       |
|                  |          |        |      |      | 3,787 |       |
+------------------+----------+--------+------+------+-------+-------+

^(*บริษัทย่อยทั้ง 3 แห่ง ได้จดทะเบียนเลิกกิจการกับกระทรวงพาณิชย์ เมื่อ วันที่ 30 กันยายน 2557 และอยู่ในระหว่างดำเนินการชำระบัญชี)

5. ข้อพิพาททางกฎหมาย

บริษัท ไดนาสตี้ เซรามิค จำกัด(มหาชน)

- ไม่มีข้อพิพาททางกฎหมาย

บริษัท ไทล์ ท้อป อินดัสตรี้ จำกัด(มหาชน)

- ไม่มีข้อพิพาททางกฎหมาย

บริษัท เมืองทอง เซรามิค จำกัด

- ไม่มีข้อพิพาททางกฎหมาย

บริษัท พิค แอนด์ เปย์ จำกัด

- ไม่มีข้อพิพาททางกฎหมาย

บริษัท เวิลด์ ไวด์ เซรามิค จำกัด

- ไม่มีข้อพิพาททางกฎหมาย

6. ข้อมูลทั่วไปและข้อมูลสำคัญอื่น

ชื่อบริษัท บริษัท ไดนาสตี้ เซรามิค จำกัด(มหาชน)

เลขทะเบียน ทะเบียนเลขที่ 0107537000742 (เดิมเลขที่ บมจ. 321)

วันก่อตั้งบริษัท วันที่ 1 สิงหาคม 2532

วันจดทะเบียนในตลาดหลักทรัพย์ฯ วันที่ 3 มกราคม 2535 โดยใช้ชื่อย่อ DCC
อยู่ในหมวดวัสดุก่อสร้าง

ทุนจดทะเบียน 408,000,000 บาท (สี่ร้อยแปดล้านบาทถ้วน)

ทุนจดทะเบียนชำระแล้ว 408,000,000 บาท (สี่ร้อยแปดล้านบาทถ้วน) ประกอบด้วยหุ้นสามัญ

จำนวน 4,080,000,000 หุ้น มูลค่าหุ้นที่ตราไว้หุ้นละ 0.10 บาท

  (ตามมติที่ประชุมวิสามัญผู้ถือหุ้นครั้งที่ 1/2557 เมื่อวันที่ 23 ธันวาคม 2557)

ประกอบธุรกิจหลักประเภท เป็นผู้ผลิต และจำหน่ายกระเบื้องเซรามิคปูพื้นและบุผนัง

  และซื้อกระเบื้องและกาวยาแนวทั้งหมดจากโรงงานผลิตบริษัท ไทล์ท้อป อินดัสตรี้ จำกัด(มหาชน)
  (บริษัทย่อย) นอกจากนั้นยังซื้อผลิตภัณฑ์อื่นๆ ที่เกี่ยวข้องกับกระเบื้องเซรามิค เช่น กาวยาแนว
  กาวซีเมนต์ บัวกาบกล้วย เป็นต้น มาจำหน่าย

สำนักงานใหญ่ของบริษัท เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม.
10310 โทรศัพท์ 02-276-9275-81 โทรสาร 02-276-0313-17

http://www.dynastyceramic.com

โรงงานของบริษัทใหญ่ เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค

จังหวัดสระบุรี 18230 โทรศัพท์ 036-305914-9 โทรสาร 036-263663

บริษัทย่อย

1. บริษัทไทล์ท้อป อินดัสตรี้ จำกัด (มหาชน) โรงงานผลิตกระเบื้องปูพื้นและบุผนัง

สำนักงานใหญ่ เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม. 10310

โทรศัพท์ 02-276-9275-81 โทรสาร 02-276-0313-17

โรงงาน เลขที่ 3/2 หมู่ที่ 8 ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี
18140 โทรศัพท์ 036-371815 โทรสาร 036-371111

นายทะเบียน บริษัทศูนย์รับฝากหลักทรัพย์ (ประเทศไทย) จำกัด
62 อาคารตลาดหลักทรัพย์แห่งประทศไทย
ถนนรัชดาภิเษก เขตคลองเตย กรุงเทพฯ 10110
โทรศัพท์ : 02-229-2800
โทรสาร : 02-654-5427
TSD Call center: 02-229-2888
E-mail: TSDCallCenter@set.or.th
Website: http://www.tsd.co.th

ผู้ตรวจสอบบัญชี บริษัท แกรนท์ ธอนตัน จำกัด

  87/1 อาคารแคปปิตอล ทาวเวอร์ ออล ซีซั่นส์ เพลส ชั้น 18

  ถนนวิทยุ แขวงลุมพินี เขตปทุมวัน กรุงเทพมหานคร 10330

  โทรศัพท์ 0-2205-8222 แฟกซ์ 0-2654-3339

www.grantthornton.co.th

เลขานุการบริษัท นางสาวคัทลียา แสงศาสตรา

โทรศัพท์ 02-276-9275-81 ต่อ 403

  โทรสาร 02-276-0313-17

  E-mail : Cattleya.sa@dynastyceramic.com